यी विविध पाटाले ग्रामिण क्षेत्रमा रोजगारीको अबसर बढाउने छ । कृषि, पशुपंक्षी मन्त्रालय मात्र होइन उद्योग मन्त्रालयले समेत मध्यपहाडी लोकमार्ग आसपासलाई केन्द्र बनाएर आफ्ना कार्यक्रम तय गर्न सुरु गरेका छन् । अर्थतन्त्रलाई बलियो बनाउन उत्पादन बढाउँदै त्यसलाई वितरण प्रणालीमा संयोजन गर्नुपर्छ । आर्थिक क्रियाकलाप बढ्न कृषि, उद्योग, व्यापार, पर्यटनमा लगानी बढाउनु पर्छ । तीनको लागि यी सडक सारथी बनेका छन् ।
